**Atbilde par Atklāta konkursa prasībām**

(Atklāts konkurss „Valkas novada domes katlu mājas atjaunošanas būvprojekta izstrāde un būvdarbi”, identifikācijas Nr. VND 2017/2K)

1. **Jautājums:**

NOLIKUMĀ ir sadaļa:

* 1. ***Finanšu un tehniskā piedāvājuma sastāvs:***

*2.2.2.Būvniecības tāme.*

Lūdzam skaidrojumu, kam jāietilpst Būvniecības tāmē?

 Turklāt, arī finanšu piedāvājuma vērtēšanā tiek norādīts uz darbu nosaukumiem un apjomiem, kuri nav doti:

 ***4.7.Finanšu piedāvājuma vērtēšanas kārtība***

*4.7.1.Iepirkumu komisija pārbauda, vai Pretendents, aizpildot Finanšu un tehnisko piedāvājumu, nav to grozījis kādā no šiem veidiem: izlaidis atsevišķus darbu nosaukumus, papildinājis ar jauniem darbu nosaukumiem, grozījis darbu nosaukumu vai mērvienību, vai nav norādījis kādam darbam cenu. Komisija atzīst piedāvājumu par neatbilstošu nolikuma prasībām un izslēdz Pretendentu no dalības iepirkuma procedūrā, ja kāda no minēto iemeslu dēļ piedāvājums vairs nav salīdzināms ar citiem piedāvājumiem (vienlīdzīgas attieksmes pret citiem pretendentiem nodrošināšana) un (vai) līguma izpildē nebūs iespējams veikt samaksu par konkrētajiem darbu veidiem.*

*4.7.3.Ja komisija konstatē aritmētiskās vai pārrakstīšanās kļūdas, tā rīkojas šādi:*

*1)   ja Pretendents Darbu daudzumu sarakstā grozījis kādu darba daudzumu, tad komisija labo piedāvājumu atbilstoši nolikuma Darbu daudzumu sarakstā noteiktajam;*

*2)   ja konstatēta neatbilstība starp vienības cenu un piedāvāto līgumcenu, kas iegūta sareizinot vienības cenu ar apjomu, tad noteicošā ir norādītā vienības cena;*

*3)   ja konstatēta neatbilstība starp piedāvāto līgumcenu bez PVN un Darbu daudzumu sarakstā norādīto summu, tad noteicošā ir Darbu daudzumu sarakstā norādītā summa;*

*4)   ja konstatēta neatbilstība starp Darbu daudzumu saraksta redakciju papīra formātā un elektroniskajā formātā, tad komisija ņem vērā papīra formāta redakciju.*

Ņemot vērā iepriekš minēto, ieinteresētais piegādātājs lūdz izsniegt atklāta konkursa darba apjomus (Tehnisko specifikāciju), lai pretendenti varētu sagatavot piedāvājumu un iepirkuma komisijai tie būtu salīdzināmi (ņemot vērā, ka atklāta konkursa nolikuma **2.2. punkts** nosaka, ka Finanšu un tehniskā piedāvājuma sastāvā ir jāiekļauj Būvniecības tāme) **vai** arī labot Nolikuma attiecīgās punktu redakcijas.

**Atbilde:**

Ņemot vērā to, ka būvprojekta izstrāde un būvniecība ir iekļauta vienā iepirkuma procedūrā, Pretendentam ir jāiesniedz būvprojekta izstrādes, autoruzraudzības un būvdarbu izmaksas. Tā kā šīs izmaksas katrs pretendents aprēķina, tad ir jāpievieno aprēķinu tāmes, tajā skaitā būvdarbu tāmes. Būvdarbu tāmēm nav jābūt izvērstām un sagatavotām atbilstoši Ministru kabineta 30.06.2015. noteikumiem Nr. 330 „Noteikumi par Latvijas būvnormatīvu LBN 501-15 „Būvizmaksu noteikšanas kārtība”, bet tajās jābūt iekļautiem galvenajiem būvdarbu veidiem, lai Pasūtītājs varētu pārliecināties, kā veidojas piedāvājuma cena.

Nolikuma 4.7.punkts tiks piemērots vērtējot, vai ir norādītas projektēšanas, autoruzraudzības un būvdarbu izmaksas. Ja Jūsu iesniegtajās izmaksu tāmēs (tajā skaitā būvdarbu tāmēs) izmaksas nesakritīs ar finanšu piedāvājumu, tad Pasūtītājs labos aritmētiskās kļūdas.

1. **Jautājums:**

Nolikuma pielikumā **Darba uzdevums** ir:

***13.Pamatinformācija***

*13.1.      Atrašanās vieta un apkārt esošie apstākļi*

*Katlu mājas atjaunošanas darbi tiks veikti Varoņu ielā Nr.39, Valkā. Objekta vietas apskates laikā tiks uzrādītas katlu mājas esošā situācija un komunikāciju pieslēgumu vietas. Ja kāds no Kandidātiem nevarēja ierasties šajā datumā, tas individuāli sazinājas ar Pasūtītāju, lai sarunātu citu objekta vietas apskates laiku.*

Nolikumā nav informācijas par objekta apskati. Vai tas nozīmē, ka katrs pretendents individuāli sarunā objekta apskates laiku?

Vai objekta apskate ir obligāts nosacījums dalībai atklātā konkursā?

**Atbilde:**

Objekta apskates laiks ir iepriekš jāsaskaņo ar Siltumapgādes nodaļas vadītāju Dzintaru Rudzīti, tel.22012870, e-pasts: dzintars.rudzitis@valka.lv.

Objekta apskate nav obligāts nosacījums dalībai atklātā konkursā, bet vēlāk Pretendents nedrīkstēs atsaukties uz apstākli, ka nav zinājis par objekta faktisko stāvokli un komunikāciju pieslēgšanās vietām, un šī iemesla dēļ pieprasīt līgumcenas izmaiņas vai līguma izpildes termiņa pagarinājumu.

1. **Jautājums:**

Nolikuma pielikumā **Darba uzdevums** nav saprotami norādīts, kuras darbības pretendentam veicamas iepirkuma (konkursā) laikā un kuras iepirkuma līguma izpildes laikā?

Sadaļā Nr.**1. Ievads** ir: *“Līgums, kas tiks noslēgts iepirkuma procedūras rezultātā, tiks noslēgts saskaņā ar „atslēgas” projektu līguma noteikumiem.”*

Sadaļā Nr.**2. Vispārējais darbu un pakalpojumu apjoms** ir dots darbu uzskaitījums, ko paredz *atslēgas projektu līgums.*

Sadaļā Nr.**3.** **Dokumentācija**

*Dokumentācijā jāiekļauj sekojošas galvenās sadaļas (****dokumentācija būs jāiesniedz tikai iepirkuma līguma izpildes laikā****):…*

Vai pārējās sadaļās aprakstītās darbības būs jāveic vēl konkursa laikā (projekta izstrāde utt.)?

**Atbilde:**

Darba uzdevums paredz darbu apjomu un tehniskās prasības, kas Pretendentam būs jāveic līguma izpildes gaitā.